als_Latn dik_Latn sag_Latn
Integrimi Europian i Shqipërisë për kreun e opozitës, Lulzim Basha, duhet të kalojë përmes principeve të demokracisë dhe shtetit ligjor. Nga Shtetet e Bashkuara ku mori pjesë në pritjen e organizuar nga rrjeti i profesionistëve dhe sipërmarrësve shqiptaro – amerikanë, me rastin e 25 – vjetorit të rivendosjes së marrëdhënieve diplomatike mes dy vendeve, Basha foli për një model të ri, që sipas tij, duhet t’i thotë ndal promovimit të krimit në politikë.
Lulzim Basha – Kryetar i PD: “Asnjë kompromis nuk mund dhe nuk do të bëhet nëse nuk vjen për mundësi të barabarta për të gjithë, për të ndërtuar modelin e duhur dhe jo atë të gabuar. Modele që vlerësojnë të rinjtë që studiojnë shumë, familjet që mbështesin shkollimin profesional të fëmijëve të tyre e që shumë herë sakrifikojnë edhe bukën e gojës, dhe jo modelin që promovon krimin dhe që e vesh me pushtet politik. Anija jonë drejtohet nga perëndimi. Standardet tona janë si standardet e këtyre vendeve të mëdha demokratike dhe për këtë u premtoj një betejë te fortë deri në fitoren e saj. Duhet të jetë një betejë e përbashkët dhe kjo kërkon sjelljen e gjakun të ri për të investuar për të ardhme”.
Gjatë vizitës në Uashington, Basha kërkoi ndihmën e Institutit Republikan për të implementuar modelin amerikan për adoptimin e kuotës së përfaqësimit të të rinjve në masën 35% në zgjedhjet e ardhshme parlamentare. Presidenti i këtij instituti, Mark Green theksoi në takimin me kreun e opozitës se: “Në Shqipëri ka ardhur koha për një demokraci të re”.
Tv Klan
als_Latn als_Latn als_Latn jav_Latn